**REPUBLIKA HRVATSKA**

**VUKOVARSKO – SRIJEMSKA ŽUPANIJA**

**OSNOVNA ŠKOLA LIPOVAC**

**CVJETNO NASELJE 8, LIPOVAC**

**ŠKOLSKI ODBOR OŠ LIPOVAC**

KLASA:602-02/15-01/300

URBROJ:2188-28/15-01

U Lipovcu 3. studenog 2015. godine

Z A P I S N I K

Sa 5. sjednice Školskog odbora OŠ LIPOVAC, Lipovac od 3. studenog 2015. godine

početak sjednice u 17:00 sati u zbornici Osnovne škole Lipovac

Nazočni: Ivana Rendulić, Toni Čengić, Karolina Božić – članovi Školskog odbora ispred Vijeća učitelja i Skupa radnika, Jozo Dežić – član Školskog odbora ispred Vijeća roditelja, Ivan Plavšić, Marta Grgić i Marko Lovrić – članovi Školskog odbora ispred osnivača te ravnatelj Grgur Jurković i tajnica Marina Meseljević.

Sukladno članku 12. Poslovnika o radu Školskog odbora OŠ LIPOVAC predsjednica je otvorila petu sjednicu Školskog odbora u 2015./2016. i predložila:

D N E V N I R E D

1. Verifikacija zapisnika 4. sjednice održane 19. listopada 2015. godine
2. Razmatranje zamolbi pristiglih na natječaj za učitelja razredne nastave na puno neodređeno radno vrijeme, raspisanog 23.10.2015.
3. Davanje suglasnosti ravnatelju za zapošljavanje po raspisanom natječaju
4. Razno

Ad 1) Dnevni red – zapisnik sa 4. sjednice Školskog odbora održane 19. listopada 2015. godine je jednoglasno usvojen, sa 7 glasova prisutnih članova Školskog odbora.

Ad 2) Ravnatelj OŠ Lipovac izvijestio je članove da je na raspisani natječaj za učitelja/icu razredne nastave pristiglo 19 zamolbi, a to su:

1. Vjerana Šego
2. Ruža Jelena Stojić
3. Matea Grepo
4. Goran Orlić
5. Gabrijela Šarić
6. Maja Vuković
7. Ana Škiljo
8. Jelena Nagy
9. Dalija Lovretić
10. Mirela Kešinović
11. Marija Plivelić
12. Mateja Livajušić
13. Danijel Zrno
14. Kata Huber
15. Marija Humaan
16. Ena Božanović
17. Marija Buzov
18. Dijana Sokić
19. Mario Vlahović

Sva dokumentacija dana je na uvid članovima Školskog odbora te je tajnica izjavila da su zamolbe zaprimljene i urudžbirane u tajništvu škole, a da je ravnatelj otvorio i provjerio dokumentaciju od kandidata i utvrdio sljedeće stanje:

* Dokumentacija od kandidata je potpuna i valjana. Izjavljuje da kandidatkinja Vjerana Šego ima višu stručnu spremu sa završenim fakultetom u Banja Luci te da je Marija Humaan podnijela nepotpunu dokumentaciju.

Član Školskog odbora, ispred osnivača, Marko Lovrić upitao je je li u natječaj stavljena prednost za djecu hrvatskih branitelja, te mu je odgovoreno da u tekstu natječaja stoji ***„Kandidat koji se poziva na prednost pri zapošljavanju prema posebnom zakonu dužan je u prijavi na natječaj pozvati se na to pravo i priložiti dokaze na koje se poziva“.***

Članica Školskog odbora, ispred osnivača, Marta Grgić upitala je za učiteljicu razredne nastave Vjeranu Šego koja je zaposlena u Osnovnoj školi Lipovac na ugovorno vrijeme do 60 dana. Ravnatelj je pojasnio da je učiteljica Vjerana Šego bila spremna odmah raditi, no naknadno je uočeno da ista ima višu stručnu spremu.

Ad 3) Prema članku 72. alineja 14. Statuta OŠ Lipovac ravnatelj uz prethodnu suglasnost Školskog odbora odlučuje o zasnivanju i prestanku radnog odnosa.

Ravnatelj predlaže Enu Božanović – magistru primarnog obrazovanja iz Donjeg Novog Sela za primanje u radni odnos na neodređeno puno radno vrijeme.

Predsjednica Školskog odbora daje na glasanje prijedlog ravnatelja.

Ena Božanović primljena je sa **pet (5) glasova za i dva (2) sudržana** (osnivači) te je ravnatelj donio Odluku o zasnivanju radnog odnosa sa istoimenom.

Članovi Školskog odbora, ispred osnivača, Marta Grgić i Marko Lovrić napuštaju sjednicu.

Ad 4) Ravnatelj je iznio prijedlog o korištenju dvorane. Dogovoreno je da će se o tome raspravljati na sljedećoj sjednici Školskog odbora.

Kako više nije bilo pitanja sjednica je završeno u 17.35 h.

Zapisničarka: Predsjednica Školskog odbora:

Marina Meseljević, bacc.admin.publ. IvanaRendulić, mag.prim.educ.